PARLAMENTUL ROMÂNIEI

CAMERA DEPUTAŢILOR
Comisia  pentru  cultură, arte, mijloace de informare în masă

RAPORT

asupra proiectului de Lege privind aprobarea Ordonanţei de urgenţă a Guvernului nr. 71/2003 pentru modificarea art. 40 din Legea nr. 41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune

Proiectul de Lege privind aprobarea Ordonanţei de urgenţă a Guvernului nr. 71/2003 pentru modificarea art. 40 din Legea nr. 41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune (Pl 473/2003) a fost transmis Comisiei pentru cultură, arte, mijloace de informare în masă cu adresa nr. 473/02.09.2003, Comisia pentru cultură, arte, mijloace de informare în masă fiind sesizată în fond. Proiectul de Lege a fost trimis, spre avizare, Comisiei juridice, de disciplină şi imunităţi, care a transmis un aviz favorabil, în forma prezentată, şi Comisiei pentru buget, finanţe şi bănci, care, până la redactarea prezentului raport nu a transmis avizul său. În redactarea raportului, Comisia a ţinut cont şi de avizul emis de Consiliul Legislativ. 

.
Proiectul de Lege face parte din categoria legilor organice, potrivit prevederilor art. 31 alin. (5) din Constituţia României.

Proiectul de Lege a fost dezbătut în şedinţa Comisiei din ziua de 8 septembrie 2003. 

În conformitate cu prevederile art. 52 din Regulamentul Camerei Deputaţilor, la dezbaterea proiectului de Lege au participat, ca invitaţi, d-nii Valentin Nicolau, directorul general al Societăţii Române de Televiziune, Dragoş Şeuleanu, directorul general al Societăţii Române de Radiodifuziune şi Constantin Puşcaş, director general adjunct al Societăţii Române de Radiodifuziune. 


La lucrările Comisiei au fost prezenţi 17 deputaţi, din totalul de 19 membri ai Comisiei.


Raportul Comisiei a fost adoptat cu majoritatea voturilor celor prezenţi în sală în momentul votării (9 voturi pentru şi 5 voturi contra).


În urma dezbaterii, Comisia pentru cultură, arte, mijloace de informare în masă propune aprobarea proiectului de Lege privind aprobarea Ordonanţei de urgenţă a Guvernului nr. 71/2003 pentru modificarea art. 40 din Legea nr. 41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune, cu amendamentele anexate.

 MÁRTON Árpád Francisc
      


    Consilier, 




    Expert,

    Virgil Ştefan NIŢULESCU 

           Cristina DAN

Comisia pentru cultură, arte, 
mijloace de informare în masă 

I. A M E N D A M E N T E   A D M I S E

la proiectul de Lege privind aprobarea Ordonanţei de urgenţă a Guvernului nr. 71/2003 pentru modificarea art. 40 din Legea nr. 41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune

Nr.

crt.
Text iniţial
Textul propus 

(autorul amendamentului)
Motivarea amendamentelor propuse

0
1
2
3

1. 
Articol unic. – Se aprobă Ordonanţa de urgenţă a Guvernului nr. 71/2003 pentru modificarea art. 40 din Legea nr. 41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune.
Partea introductivă a articolului unic al Legii se modifică şi va avea următorul cuprins:

Articol unic. – Se aprobă Ordonanţa de urgenţă a Guvernului nr. 71 din 22 august 2003 pentru modificarea art. 40 din Legea nr. 41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune  cu următoarele modificări şi completări:

(Amendament propus de Comisie)
Din motive de tehnică legislativă.



2. 
„Art. 40. – (1) Veniturile proprii ale Societăţii Române de Radiodifuziune  şi Societăţii Române de Televiziune  provin, după caz, din: 

a) taxe pentru serviciul public de radiodifuziune;

b) taxe pentru serviciul public de televiziune;

c) penalităţi de întârziere pentru neachitarea la termen a taxelor datorate;

d) sume încasate din amenzi şi despăgubiri civile;

e) sume încasate din realizarea obiectului de activitate;

f) donaţii şi sponsorizări;

g) alte venituri.


La art. I, alin. (1) al articolului 40 se modifică şi va avea următorul cuprins:

„Art. 40. – (1) Veniturile proprii ale Societăţii Române de Radiodifuziune  şi Societăţii Române de Televiziune  provin, după caz, din: 

a) sume încasate din realizarea obiectului de activitate;

b) taxe pentru serviciul public de radiodifuziune, respectiv, pentru serviciul public de televiziune;

c) penalităţi de întârziere pentru neachitarea la termen a taxelor datorate;

d) sume încasate din  publicitate;
e) sume încasate din amenzi şi despăgubiri civile;

f) donaţii şi sponsorizări;

g) alte venituri, realizate potrivit legii.

(Amendament propus de d-nii deputaţi Mihai Adrian Mălaimare, Ioan Onisei şi Alexandru Sassu) 
Pentru o reordonare logică a surselor de venituri proprii.

Sumele încasate din publicitate reprezintă o parte însemnată din bugetul celor două societăţi, astfel încât este necesară menţionarea lor expresă.

Pentru o mai mare precizie a textului. 

3. 
(2) Persoanele fizice cu domiciliul în România au obligaţia să plătească o taxă pentru serviciul public de radiodifuziune şi o taxă pentru serviciul public de televiziune, în calitate de beneficiari ai acestor servicii, cu excepţia celor care declară pe propria răspundere că nu deţin receptoare radio şi/sau receptoare TV şi a celor care, potrivit legii, beneficiază de scutire la plata acestor taxe.
La art. I, alin. (2) al articolului 40 se modifică şi va avea următorul cuprins:

(2) Persoanele fizice cu domiciliul în România au obligaţia să plătească o taxă pentru serviciul public de radiodifuziune şi o taxă pentru serviciul public de televiziune, în calitate de beneficiari ai acestor servicii, cu excepţia celor care declară pe propria răspundere că nu deţin receptoare de radio, respectiv, de televiziune şi a celor care, potrivit legii, beneficiază de scutire la plata acestor taxe.

(Amendament propus de d-nul deputat Alexandru Sassu)
Pentru a conferi mai multă claritate textului.

4. 
(3) Persoanele juridice cu sediul în România, inclusiv filialele şi subunităţile fără personalitate juridică ale acestora, precum şi reprezentanţele din România ale persoanelor juridice străine, au obligaţia să plătească o taxă pentru serviciul public de radiodifuziune şi o taxă pentru serviciul public de televiziune, în calitate de beneficiari ai acestor servicii.
La art. I, alin. (3) al articolului 40 se modifică şi va avea următorul cuprins:
(3) Persoanele juridice cu sediul în România, inclusiv filialele, sucursalele, agenţiile şi reprezentanţele acestora, precum şi reprezentanţele din România ale persoanelor juridice străine, au obligaţia să plătească o taxă pentru serviciul public de radiodifuziune şi o taxă pentru serviciul public de televiziune, în calitate de beneficiari ai acestor servicii.

(Amendament propus de d-nul deputat Márton Árpád Francisc)
Pentru a elimina confuzia creată prin sintagma „persoanele … fără personalitate“. 

5. 
(4) Cuantumul taxelor prevăzute la alin. (1) lit. a) şi b), pe categorii de plătitori, modalitatea de încasare şi scutire de la plata acestora, penalităţile de întârziere, precum şi sancţiunile care se aplică în cazul completării în mod eronat a declaraţiei de exceptare de la plata taxelor de către deţinătorii de receptoare radio şi/sau receptoare TV care, potrivit legii, sunt plătitori ai taxei pentru serviciul public de radiodifuziune şi ai taxei pentru serviciul public de televiziune se stabilesc prin hotărâre a Guvernului. 
La art. I, alin. (4) al articolului 40 se modifică şi va avea următorul cuprins:
(4) Cuantumul taxelor prevăzute la alin. (1) lit. b), pe categorii de plătitori, modalitatea de încasare şi scutire de la plata acestora, penalităţile de întârziere, precum şi sancţiunile care se aplică în cazul completării în mod eronat a declaraţiei de exceptare de la plata taxelor de către deţinătorii de receptoare de radio, respectiv, de televiziune care, potrivit legii, sunt plătitori ai taxei pentru serviciul public de radiodifuziune şi ai taxei pentru serviciul public de televiziune se stabilesc prin hotărâre a Guvernului. 

(Amendament propus de Comisie)
Pentru a conferi mai multă claritate textului.

6. 
(5) Procedura privind efectuarea controlului, constatarea contravenţiilor, aplicarea sancţiunilor şi penalităţilor de întârziere în cazul sustragerii de la plata taxelor prevăzute la alin. (1) lit. a) şi b) de către deţinătorii de receptoare radio şi/sau receptoare TV se stabileşte prin hotărâre a Guvernului.“
La art. I, alin. (5) al articolului 40 se modifică şi va avea următorul cuprins:
(5) Procedura privind efectuarea controlului, constatarea contravenţiilor, aplicarea sancţiunilor şi penalităţilor de întârziere în cazul sustragerii de la plata taxelor prevăzute la alin. (1) lit. b) de către deţinătorii de receptoare de radio, respectiv, de televiziune se stabileşte prin hotărâre a Guvernului.“

(Amendament propus de Comisie)
Din motive de tehnică legislativă.

7. 
_________________
La art. I, după alin. (5) al articolului 40, se introduce un alineat nou, alin. (6), care va avea următorul cuprins:

„(6) Sunt scutite de plata taxei lunare pentru serviciul public de radiodifuziune şi pentru serviciul public de televiziune familiile şi persoanele singure care beneficiază de ajutor social lunar, potrivit prevederilor Legii nr. 416/2001 privind venitul minim garantat, cu modificările şi completările ulterioare, asociaţiile şi fundaţiile nonprofit, misiunile diplomatice străine şi membrii acestora, persoanele fizice abonate la reţele de radioamplificare, azilurile de bătrâni, unităţile din cadrul instituţiilor care au competenţe în domeniul apărării, ordinii publice şi siguranţei naţionale, unităţile de învăţământ de stat preşcolar, preuniversitar şi universitar, căminele de copii şi creşele de stat, pensionarii proveniţi din sistemul pensiilor pentru agricultori, ale căror drepturi au fost stabilite în baza legislaţiei anterioare intrării în vigoare a Legii nr. 19/2000 privind sistemul public de pensii şi alte drepturi de asigurări sociale, pensionarii Societăţii Române de Radiodifuziune şi ai Societăţii Române de Televiziune, unităţile de cult aparţinând cultelor religioase recunoscute din România, precum şi alte categorii prevăzute de legi speciale.

(Amendament propus de d-nul deputat Ioan Onisei)
Pentru a garanta, prin lege, categoriile cele mai importante de persoane scutite de la plata taxelor.

8. 
_________________
La art. I, după alin. (6) al articolului 40, se introduce un alineat nou, alin. (7), care va avea următorul cuprins:

(7) Alte scutiri de la plata taxei lunare pentru serviciul public de radiodifuziune şi pentru serviciul public de televiziune, decât cele prevăzute prin prezenta lege, pot fi stabilite prin hotărâre a Guvernului.

(Amendament propus de d-nul deputat Ioan Onisei)
Pentru a permite Guvernului ca, în cazuri speciale, să stabilească şi alte categorii de persoane scutite de la plata taxelor.  

9. 
_________________
După art. II, se introduce un articol nou, II1, care va avea următorul cuprins:

Art. II1. – În termen de 30 de zile de la intrarea în vigoare a prezentei legi, Guvernul va stabili modul de restituire a taxei lunare pentru serviciul public de radiodifuziune şi, respectiv, pentru serviciul public de televiziune – către persoanele care au achitat aceste taxe, potrivit prevederilor Ordonanţei Guvernului nr. 18/2003 pentru modificarea art. 40 din Legea nr. 41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune, şi care declară, pe proprie răspundere, că nu deţin receptoare de radio, respectiv, receptoare de televiziune –, modalităţile financiar – contabile de compensare între Societatea Comercială de Distribuţie şi Furnizare a Energiei Electrice „Electrica“ S.A. şi Societatea Română de Radiodifuziune, respectiv, Societatea Română de Televiziune, precum şi sancţiunile pentru cazurile declaraţiilor eronate. 

(Amendament propus de d-na deputat Monica Octavia Muscă şi de d-nii deputaţi Ioan Onisei şi Alexandru Sassu)
Pentru a stabili o modalitate concretă, prin care să fie posibilă returnarea, către persoanele care nu posedă receptoare, a sumelor încasate în temeiul prevederilor O.G. 18/2003. 

II.  A M E N D A M E N T E   R E S P I N S E

În cursul dezbaterilor, Comisia a respins următoarele amendamente:



Nr.

crt.
Articolul

(textul iniţial)
Amendamentul propus (autorul)


Motivarea

amendamentului respins şi motivaţia respingerii

0
1
2
3

1. 
„Art. 40. – (1) …

a) taxe pentru serviciul public de radiodifuziune;

b) taxe pentru serviciul public de televiziune;

…
La art. I, alin. (1) al articolului 40, literele a) şi b) se modifică şi va avea următorul cuprins:

„Art. 40. – (1) …

a) taxe de abonament pentru serviciul public de radiodifuziune;

b) taxe de abonament pentru serviciul public de televiziune;

…

(Amendament propus de d-na deputat Monica Octavia Muscă)
Motivarea amendamentului

Motivaţia respingerii:

Nu este vorba despre un abonament, care ar implica o relaţie contractuală, ci despre o taxă.



2. 
„Art. 40. – (1) …

g) alte venituri.
La art. I, alin. (1) al articolului 40, litera g) se elimină sau se detaliază veniturile despre care se face vorbire.

(Amendament propus de d-na deputat Monica Octavia Muscă)
Motivarea amendamentului

Motivaţia respingerii:

În forma votată, Comisia a precizat care sunt veniturile.

3. 
(2) Persoanele fizice cu domiciliul în România au obligaţia să plătească o taxă pentru serviciul public de radiodifuziune şi o taxă pentru serviciul public de televiziune, în calitate de beneficiari ai acestor servicii, cu excepţia celor care declară pe propria răspundere că nu deţin receptoare radio şi/sau receptoare TV şi a celor care, potrivit legii, beneficiază de scutire la plata acestor taxe.
Alin. (2) al art. 40 se modifică şi va avea următorul cuprins:

(2) Persoanele fizice cu domiciliul în România au obligaţia să plătească o taxă de abonament pentru serviciul public de radiodifuziune şi o taxă de abonament pentru serviciul public de televiziune, în calitate de beneficiari ai acestor servicii, cu excepţia celor care declară pe propria răspundere – sub sancţiunea declaraţiei mincinoase – că nu deţin receptoare radio şi/sau receptoare TV şi a celor care, potrivit legii, beneficiază de scutire la plata acestor taxe de abonament.

(Amendament propus de d-na deputat Monica Octavia Muscă)
Motivarea amendamentului

Motivaţia respingerii:

Formulările propuse nu sunt în concordanţă cu celelalte prevederi ale textelor votate.

4. 
(2) Persoanele fizice cu domiciliul în România au obligaţia să plătească o taxă pentru serviciul public de radiodifuziune şi o taxă pentru serviciul public de televiziune, în calitate de beneficiari ai acestor servicii, cu excepţia celor care declară pe propria răspundere că nu deţin receptoare radio şi/sau receptoare TV şi a celor care, potrivit legii, beneficiază de scutire la plata acestor taxe.
Alin. (2) al art. 40 se modifică şi va avea următorul cuprins:

(2) Persoanele fizice şi juridice cu domiciliul în România, precum şi reprezentanţele din România ale persoanelor juridice străine au obligaţia să plătească pentru sediul social o taxă pentru serviciul public de radiodifuziune şi o taxă pentru serviciul public de televiziune, în calitate de beneficiari ai acestor servicii, cu excepţia celor care declară pe propria răspundere că nu deţin receptoare radio şi/sau receptoare TV şi a celor care, potrivit prezentei legi, beneficiază de scutire la plata acestor taxe.

(Amendament propus de d-nul deputat Ioan Onisei)
Motivarea amendamentului

Motivaţia respingerii:

Pentru o mai clară înţelegere a textului, este necesară menţinerea prevederilor separate – pentru persoane fizice, respectiv, pentru persoane juridice.

4. 
(2) Persoanele fizice cu domiciliul în România au obligaţia să plătească o taxă pentru serviciul public de radiodifuziune şi o taxă pentru serviciul public de televiziune, în calitate de beneficiari ai acestor servicii, cu excepţia celor care declară pe propria răspundere că nu deţin receptoare radio şi/sau receptoare TV şi a celor care, potrivit legii, beneficiază de scutire la plata acestor taxe.
Alin. (2) al art. 40 se modifică şi va avea următorul cuprins:

(2) Persoanele fizice cu domiciliul în România, posesoare de aparate de recepţie radio şi/sau tv capabile să recepţioneze emisiunile SRR şi/sau SRT, au obligaţia să plătească o singură taxă pentru serviciul public de radiodifuziune şi/sau o singură taxă pentru serviciul public de televiziune, în calitate de beneficiari ai acestor servicii, independent de numărul de receptoare deţinute. Calitatea de neposesor de aparate de recepţie se stabileşte prin declaraţia pe proprie răspundere a persoanei fizice.

(Amendament propus de d-na deputat Lia Olguţa Vasilescu şi de d-nul deputat Lucian Bolcaş)
Motivarea amendamentului

Motivaţia respingerii:

În esenţă, prevederile textului votat sunt similare cu cele propuse prin amendament, dar formularea votată de Comisie este mai clară.

5. 
(3) Persoanele juridice cu sediul în România, inclusiv filialele şi subunităţile fără personalitate juridică ale acestora, precum şi reprezentanţele din România ale persoanelor juridice străine, au obligaţia să plătească o taxă pentru serviciul public de radiodifuziune şi o taxă pentru serviciul public de televiziune, în calitate de beneficiari ai acestor servicii.
Alin. (3) al art. 40 se modifică şi va avea următorul cuprins:

(3) Persoanele juridice cu sediul în România, inclusiv filialele şi subunităţile fără personalitate juridică ale acestora, precum şi reprezentanţele din România ale persoanelor juridice străine, au obligaţia să plătească – pentru sediul social – o taxă de abonament pentru serviciul public de radiodifuziune şi o taxă de abonament pentru serviciul public de televiziune, în calitate de beneficiari ai acestor servicii, cu excepţia celor care declară pe proprie răspundere – sub sancţiunea declaraţiei mincinoase – că nu deţin receptoare radio şi/sau receptoare tv.

(Amendament propus de d-na deputat Monica Octavia Muscă)
Motivarea amendamentului

Motivaţia respingerii:

Votul anterior al Comisiei a eliminat posibilitatea introducerii unei „taxe de abonament“.

6. 
(3) Persoanele juridice cu sediul în România, inclusiv filialele şi subunităţile fără personalitate juridică ale acestora, precum şi reprezentanţele din România ale persoanelor juridice străine, au obligaţia să plătească o taxă pentru serviciul public de radiodifuziune şi o taxă pentru serviciul public de televiziune, în calitate de beneficiari ai acestor servicii.
Alin. (3) al art. 40 se modifică şi va avea următorul cuprins:

(3) Persoanele juridice cu sediul în România, precum şi reprezentanţele din România ale persoanelor juridice străine, au obligaţia să plătească pentru sediul social o taxă lunară pentru serviciul public de radiodifuziune şi o taxă pentru serviciul public de televiziune, în calitate de beneficiari ai acestor servicii, cu excepţia celor care declară pe proprie răspundere că nu deţin receptoare radio, respectiv,  receptoare tv.

(Amendament propus de d-nul deputat Ioan Onisei)
Motivarea amendamentului

Motivaţia respingerii:

Prevederea ar fi redundantă.

7. 
(3) Persoanele juridice cu sediul în România, inclusiv filialele şi subunităţile fără personalitate juridică ale acestora, precum şi reprezentanţele din România ale persoanelor juridice străine, au obligaţia să plătească o taxă pentru serviciul public de radiodifuziune şi o taxă pentru serviciul public de televiziune, în calitate de beneficiari ai acestor servicii.
Alin. (3) al art. 40 se modifică şi va avea următorul cuprins:

(3) Persoanele juridice cu sediul în România, precum şi reprezentanţele din România ale persoanelor juridice străine, posesoare de aparate de recepţie radio şi/sau tv capabile să recepţioneze emisiunile SRR şi/sau SRT, au obligaţia să plătească o taxă pentru serviciul public de radiodifuziune şi/sau o taxă pentru serviciul public de televiziune, în calitate de beneficiari ai acestor servicii, pentru receptoarele înregistrate în patrimoniul lor, diferenţiate în funcţie de numărul de receptoare şi obiectul lor de activitate.

(Amendament propus de d-na deputat Lia Olguţa Vasilescu şi de d-nul deputat Lucian Bolcaş)
Motivarea amendamentului

Motivaţia respingerii:

Prevederea ar fi redundantă.

Diferenţierea propusă ar complica inutil procesul de stabilire a listei de plătitori şi cuantumul acestor plăţi.

8. 
_________________
După alin. (3) al art. 40 se introduc două noi alineate, (31) şi (32), cu următorul cuprins:

(31) Valoarea taxei de abonament pentru serviciul public de radiodifuziune plătite de categoriile de persoane prevăzute la alineatele (2) şi (3) este aceeaşi.

(32) Prevederile alineatului (31) se aplică în mod corespunzător aceloraşi categorii de persoane pentru taxa de abonament pentru serviciul public de televiziune.

(Amendament propus de d-na deputat Monica Octavia Muscă)
Motivarea amendamentului

Motivaţia respingerii:

Nivelul taxelor urmează să fie stabilit prin hotărâre a Guvernului.

9. 
_________________
După alin. (3) al art. 40 se introduce un nou alineat, (31), cu următorul cuprins:

(31) Nu au obligaţia de a plăti aceste taxe neposesorii de aparate de recepţie radio şi/sau tv capabile sa recepţioneze emisiunile SRR şi/sau SRT, persoanele cu handicap şi alte persoane ce se bucură de protecţia socială, instituţiile de învăţământ de toate gradele şi alte persoane pentru care se vor stabili scutiri prin hotărâre de Guvern.   

(Amendament propus de d-na deputat Lia Olguţa Vasilescu şi de d-nul deputat Lucian Bolcaş)
Motivarea amendamentului

Motivaţia respingerii:

Textul nu este suficient de clar. Comisia a votat un text un mai precis privind scutirile.

10. 
_________________
Art. II se completează cu alin. (2), cu următorul cuprins:

(2) Taxele încasate în baza OG nr. 18/2003 se restituie, putându-se compensa taxele datorate conform reglementării anterioare intrării în vigoare a acestei ordonanţe până la zi.

Pentru taxele sau diferenţele de taxe ca urmare a compensării prevăzută de al. Anterior restituie SRR şi/sau SRT datorează şi dobânzile legale.

SRR şi Societatea Română de Televiziune  au obligaţia să efectueze restituirile în termen de cel mult 30 de zile de la intrarea în vigoare a prezentei legi pe propria cheltuială la domiciliul creditorului.

Neîndeplinirea acestei obligaţii atrage răspunderea disciplinară, contravenţională, penală sau civilă, după caz, a celor vinovaţi.  

(Amendament propus de d-na deputat Lia Olguţa Vasilescu şi de d-nul deputat Lucian Bolcaş)
Motivarea amendamentului

Motivaţia respingerii:

Pe perioada în care OG18/2003 s-a aflat în vigoare au fost colectate taxe de la toţi posesorii de receptoare. Acest principiu s-a menţinut şi în actuala ordonanţă. Acceptarea acestui amendament ar presupune o acţiune de retroactivitate a legii, ceea ce nu este permis, şi ar lipsi de finanţare cele două societăţi, pentru câteva luni de zile. 

Textul nu respectă normele de tehnică legislativă.

